- Hindi News
- National
- बाबा बनकर आए ठगों ने 2 लोगों से निकलवा लिए 26 हजार, नाकाबंदी कर पुलिस ने पकड़ा
बाबा बनकर आए ठगों ने 2 लोगों से निकलवा लिए 26 हजार, नाकाबंदी कर पुलिस ने पकड़ा
भास्कर संवाददाता | बांसवाड़ा/सज्जनगढ़
परिवारकी सुख समृद्धि और अच्छा करने का झांसा देकर दो व्यक्तियों से 26 हजार रुपए ऐंठने वाले दो ठग बाबाओं को गुरुवार को पुलिस ने नाकाबंदी करके गिरफ्तार किया।
दोनों ठग बाबा का वेश पहनकर लोगों से ठगी करते थे। गुरुवार को भी ठगी के बाद दोनों कार से भाग रहे थे लेकिन पीड़ित व्यक्तियों के पुलिस को इत्तला देने पर नाकाबंदी कराई गई। बाद में दोनों को डूंगरा छोटा में पकड़ लिया गया। दोनों ठगों से 26 हजार जब्त कर दोनों पीड़ित व्यक्तियों को लौटा दिए गए। एएसआई अंबालाल ने बताया कि भीलकुआं चौराहे पर कचरूलाल नामक व्यक्ति के पास बाबा के वेश में आए ठग ने दक्षिण मांगी। कचरूलाल ने 10 रुपए दिए तो कथित बाबा ने उसे बातों में उलझाया।
फिर परिवार की सुख, समृद्धि और कई तरह की भविष्यवाणियाें का झांसा देकर 14 हजार ले लिए। इसी तरह तहसील कार्यालय के सामने भी प्रहलादसिंह नाम के व्यक्ति से भी 12 हजार रुपए ठग लिए। बाद में दोनों ठग मारुति कार में बैठकर चले गए। दोनों ही व्यक्तियों को ठगी का पता चलने पर पुलिस को इत्तला दी। जिस पर हरकत में आई पुलिस ने तुरंत नाकाबंदी करवाकर दोनों को पकड़ लिया।
पूछताछ में एक ने खुद को गुजरात के खेड़ा जिले के कपड़वंज कृष्णपुरा का विननाथ पुत्र मिखनाथ मदारी और दूसरे ने झालोद के पड़ी महुड़ी का भीलसान पुत्र मेरू उल्ला खां पठान बताया। पीड़ित दोनों युवकों ने बताया कि तांत्रिक विद्या के जरिए कथित बाबाओं ने दोनों को सम्मोहित कर रुपए निकलवा लिए थे।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva